b'\n_START_ARTICLE_\nSteve Jackson (yhdysvaltalainen pelisuunnittelija)\n_START_PARAGRAPH_\nSteve Jackson (syntynyt noin 1952) on yhdysvaltalainen roolipelisuunnittelija. H\xc3\xa4nen 1980-luvulla perustamansa Steve Jackson Games on julkaissut muun muassa GURPS-roolipelisysteemin sek\xc3\xa4 lukuisia rooli-, kortti- ja lautapelej\xc3\xa4, joista tunnetuimpia ovat Munchkin ja Illuminati \xe2\x80\x93 New World Order. Jackson valittiin vuonna 1983 Adventure Gaming Hall of Fameen._NEWLINE_Jackson on valmistunut Rice Universitysta vuonna 1974._NEWLINE_Yhdysvaltalaissyntyinen Steve Jackson sekoitetaan usein brittil\xc3\xa4iseen kaimaansa, joka vaikuttaa samalla alalla. Sekaannusta pahentaa viel\xc3\xa4 se, ett\xc3\xa4 yhdysvaltalainen Jackson on julkaissut kolme kirjoittamaansa kirjaa englantilaiskaimansa perustamassa the Fighting Fantasy Game Books -sarjassa (Scorpion Swamp, Demons of the Deep ja Robot Commando)._NEWLINE_Steve Jackson on vieraillut Suomessa kahdesti, Ropecon-tapahtuman kunniavieraana vuosina 1994 ja 2000.'